Okresná prokuratúra Dunajská Streda 
Nám. sv. Štefana 1, 929 21 Dunajská Streda 1 	

Sp. zn. : 2 Pv 95/09/2201	Dunajská Streda, 30.4.2012
EEČ : 2-16-42-2012

U Z N E S E N I E

Trestná vec:	obvinený XXXXX  
Prečin:	nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 2 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Dunajská Streda
Rozhodnutie:
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	trvalé bydlisko: XXXXX, 
sa v skúšobnej dobe, určenej uznesením prokurátora Okresnej prokuratúry Dunajská Streda zo dňa 27.4.2012, spisová značka 2 Pv 95/09/2201, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Skutková veta:
dňa 4. februára 2009 v čase okolo 16.45 hod. na XXXXX Mederi, okres Dunajská Streda neoprávnene prechovával pre vlastnú potrebu 1 ks plastové vrecko s tlakovým uzáverom s obsahom konope s hmotnosťou 299 mg s koncentráciou tetrahydrokanabiolu 14,9 % hmotnostného, zodpovedajúca 2 - 3 obvykle jednorazovým dávkam omamnej látky a podľa Zákona NR SR č. 139/1998 Z. z. o omamných látkach psychotropných látkach a prípravkoch v znení neskorších predpisov je zaradená do I. skupiny omamných látok, 1 ks alobalovú fóliu s obsahom metamfetamín s hmotnosťou 135 mg s priemernou koncentráciou 59,7 %  hmotnostných metamfetamínu, obsahuje 81 mg absolútneho metamfetamínu, zodpovedajúca 2 - 4 jednorazovým dávkam  psychotropných látok a podľa Zákona NR SR č. 139/1998 Z. z. o omamných látkach, psychotropných látkach a prípravkoch v znení neskorších predpisov je zaradená do  II. skupiny omamných látok, podľa znaleckého posudku, ktoré boli u neho nájdené a zaistené počas policajnej kontroly,  

Skúšobná doba:
Uznesením prokurátora Okresnej prokuratúry Dunajská Streda zo dňa 27.4.2012, spisová značka 2 Pv 95/09/2201, bola určená obvinenému skúšobná doba v trvaní 24 mesiacov.
Odôvodnenie:
Uznesením prokurátora Okresnej prokuratúry v Dunajskej Strede   sp. zn. 2Pv 95/10-10 zo dňa 23.03.2010 bolo podľa § 216 ods. 1 Tr. por. podmienečne zastavené trestné stíhanie vedené proti obvinenému ml. XXXXX za prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 2 Tr. zák.,  ktorého sa dopustil na tom skutkovom základe, ako je to uvedené vo výrokovej časti tohto uznesenia.

           Podľa § 216 ods. 2 Tr. por. bola obvinenej určená skúšobná doba na dobu 24 mesiacov. 
           Po uplynutí skúšobnej doby bolo zisťované, či obvinený počas plynutia skúšobnej doby splnil podmienky uvedené v ustanovení § 217 ods. 1 Tr. por.

           Z odpisu registra trestov obvineného vyplýva, že okrem podmienečného zastavenia trestného stíhania tunajšou prokuratúrou, obvinený v ňom nemá žiadny záznam, z miesta trvalého pobytu nie je bližšie hodnotený a počas plynutia skúšobnej doby nebol Obvodným úradom, odborom všeobecnej vnútornej správy  Dunajská Streda prejednávaný za priestupok. 

            Vzhľadom na vyššie uvedené skutočnosti obvinená splnila všetky podmienky pre vyslovenie osvedčenia sa v skúšobnej dobe, a preto som rozhodol tak, ako je to uvedené vo výrokovej časti tohto uznesenia.  

Poučenie:
Proti tomuto uzneseniu je prípustná sťažnosť, ktorú je možné 
                                    podať   do  3   dní   od  jeho   doručenia   cestou   podpísanej 
                                    prokuratúry  na  Krajskú   prokuratúru  v  Trnave.
                                    Sťažnosť má odkladný účinok.

JUDr. Marián Zvoda
prokurátor